พอดีมีอะไรกับแฟนมาจะ9เดือนแล้วค่ะมีเกือบทุกวันบางทีมีปจด.ก้ยังมีอะไรกันแต่ส่วนน้อยค่ะแต่พอปจด.ใกล้จะหมดหรือเลือดไม่ค่อยออกก้มีอะไรกันเลยค่ะแต่ปจด.ก้มาเหมือนเดิมแต่มาไม่ตรงกันสักครั้งคะบางทีมาเร้วบ้างช้าบ้างค่ะแต่ก่อนจะเป้นปจด.ไม่เคยรุ้สึกปวดตัวหงุดหงิดแบบคนอื่นๆเป้นเลยค่ะปจด.มาก้ไม่ค่อยจะรุ้ มีโอกาสตั้งครรภ์มั้ยค่ะ แต่ปจด.มาเยอะตลอดเลย
สวัสดีค่ะ ประจำเดือนที่ปกติ คือมีระยะห่างระหว่างรอบประจำเดือนที่ 24-35 วัน ซึ่งในแต่ละรอบเดือนก็ไม่จำเป็นต้องเท่ากัน ส่วนวันที่มีประจำเดือน คือ 2-7 วัน ซึ่งในแต่ละรอบเดือน ก็ไม่จำเป็นต้องเท่ากันเช่นกันค่ะ ดังนั้น หากประจำเดือนยังคงมาทุก 24-35 วัน ก็แสดงว่าไม่ได้มีการตั้งครรภ์เกิดขึ้นค่ะอย่างไรก็ตาม หากมีเพศสัมพันธ์มานาน 9 เดือน โดยที่ไม่ได้ใช้วิธีคุมกำเนิดใดๆ ก็น่าจะมีภาวะมีบุตรยากค่ะ ซึ่งหากต้องการที่จะตั้งครรภ์ แนะนำควรไปพบสูติ-นรีแพทย์เพื่อหาสาเหตุ โดยควรไปพบทั้ง 2 ฝ่ายค่ะ โดยสาเหตุจากฝ่ายหญิงพบได้ 40%-50% จากฝ่ายชายพบได้ 25%-30% ที่เหลือคือเกิดจาก 2 ฝ่ายร่วมกัน และการตรวจไม่พบสาเหตุสาเหตุจากฝ่ายชาย คือมีปริมาณอสุจิน้อยหรืออสุจิไม่แข็งแรง อสุจิผิดปกติ สำหรับฝ่ายหญิงอาจเกิดจาก การตกไข่ที่ไม่สม่ำเสมอ มีซีสต์หรือเนื้องอกที่รังไข่ ท่อนำรังไข่อุดตัน มีเนื้องอกมดลูกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้น ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้น